Kawuono Sauri Mar Nyasaye
1. Nyasaye Wuon
manyalo gik moko duto, kendo wuon mirembe; Nyasaye ma konyo jok ma odhier kendo
okonyo jok ma omewo; Nyasaye olokore dhano kendo obedo ei Jo-Yahudi.
2. Nyasaye wuon
piny, kawuono odiechiengni en sauri mare; ok en saucha, ok en sauch Jotakatifu,
en sauri mare. Sauri mar Jotakatifu kiny nobed kiny.
3. Nyasaye
nolokore dhano mobedo kuom Jo-Yahudi, kuom Jorotenge, kuom Wahindi. Kuom
Jo-Yahudi ne gi sande ka gi wacho ni gure wan ema wa puodho.
4. To Jesus ne
opuonjo gi adiera: kik iterri, kik ihang wadu, kik iriambi, mano kane pok
omake.
Weuru Dok E Richo
5. Onyisa weche
an’gwen gi ni mondo anyisu.
6. Ni uwe dok
ei on’gono diriyo: udok e chode diriyo, udok e timbeu diriyo. Nyasaye olokore
dhano obiro warowa.
7. Jesus owacho
ni tien’g mar ariyo ni, tien’g mar adek, ginine masirni gi wan’ggi.
8. Gini gomb
sore e bur mwogi, kata idho e wi tat ot; kendo gini yany Jesus ni ma to Nyasach
chieth mane ma kata piny mukore to ok okonywa. Onge gima notim.
Jesus e Wuon Polo
9. Jesus en e
wuon polo gi piny. Kata ihime mana kod ndagla, mago nono; to kata ikore kod
polo to kier akiera, mago nono.
10. To owacho ni
odagi n’geyo mag jok ma on’geyo.
11. En ruoth ma
ja n’gayi; to ok an, anto kata usanda, utama e gigu, mago onge wach. To ukwa
Nyasaye Chuny Mtakatifu mondo obed jahochu.
12. Kanzu ni to
ne omiya mondo piny duto orwaki.
Nyathi Ma Biro Rieyo Legion Maria
13. Nyathi ibiro
nyuolo mahono ma biro kawo kara; kendo en ema nogol wechena duto.
14. Nyathino
chien’g nofwenye kod weche ma wuok e dhoge.
15. Nyathino inyalo
nyuole kod dhako ma pod tin, kata gi dhako moti ma iparo ni ok nyal nyuol, kata
inyalo nyuole kod dhako-adhaka e dier nyodo.
16. Nyathino ne
chak wuoyo ka pod otin. (To e kinde nyuolne) pinje moko biro tho kech ma imuode
mana loo!
Kindwa Nobed Maber Kod Serikal
17. Kindwa kod
Serikal nobed maber, (kendo) polis man’geny ibiro riembo e tich to gi biro wuok
ban’g chandruok mar Legion Maria, to gi biro tiyonu e uteu to kik usandgi.
Pango Wuodh Simeo
18. Kuma abiro
dhiye ga, jok moko kuongo telo kod Bishobe. Jo cheking bende dhi cheko nikech e
kindu Jo-Legion nitiere jok maricho mosesoyonu weche Serikal.
Legion Maria En polo
19. Adier adier
awachonu niya, Legion Maria ni en e polo man e dier piny, kendo en e yor polo
ma nyaka chien’g.
Pacho Ma Adhiye
20. Adwaro ni
pacho ma adhiye nyaka ji lokre duto eka adhiye. Ka ok kamano to ok adhi, adagi.
21. Jopolo ema
owacho ni ka wuod dhano dhi kamoro to ji adek (kuong) dhi ma go pachono peksen
ma duogna wach eka adhi.
Weche Ma Nyathino Biro Koro
22. Nyathino biro
wacho ni koth biro chwe, kodh remo kendo kodh tutu; weche manene aluwonu
mokwongo.
23. Kendo koth
moro nochwe kodh pi wan’g; mano dho nyathino ma ibiro nyuolo e Legion Maria no.
24. Mokwongo,
bonyo malak gi dede mar mangla gi biro bedo e piny, kendo kech masilili biro
wuok e piny nimar useketho.
25. Ban’g bonyo,
koth biro chwe ma yweyo maricho duto nyaka e nam. Ban’g kodhego, eka koth moro
nochwe kodh pee, to gin mana kite madongo-dongo.
Adam Manyien
26. To Adam
manyien ibiro keto e puodho. Gin ema gi biro rito piny kendo ibiro siemgi ni
kik uketh buche Nyasaye kata achiel.
27. Olembe
man’geny biro nyak e puodhono. Kik uthu ji onegre kaka Adam machon ne othuwo
ji.
28. Ban’g wechegi
duto, ka Adam manyien ni e piny, eka koth biro chwe kodh chak mar chiewu.
29. Ban’ge eka
weg loch noti piny.
30. An aneno ka
piny biro tetni (yiengni) kar saa apar, to mana chien’g moro ka wiu osewil.
Simeo Ochango Susana Ka Thuol Okayo
31. Kane pod
Simeo ni ka Ambrose Jakoyo, e tiend got, nyar ode moro ma nyinge Susana ne
owuok oko mar pacho kar saa onyango.
32. Kane Susana
duogo, ne oywak ni gi moro okaye, kare ne thuol marach.
33. Gi kanyo
Simeo ne openjo ng’ato-an’gata ma on’geyo yadh nyaluo mar thuol, ma nyalo
thiedho ng’at ma thuol okayo mondo okel.
34. Bishobe kod
jok mane ni kanyo ne okelo yadhe thuol mopogore-opogore mane nyalo hoso n’gama
thuol okayo.
35. Eka Simeo ne
oweyo yadhe go te. Ne otin’go wan’ge malo e polo ka okwayo Nyasaye mondo
okonyne Susana.
36. Gi kanyo
Susana ne ochango.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn pap_Latn luo_Latn luo_Latn luo_Latn luo_Latn luo_Latn luo_Latn luo_Latn swh_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn som_Latn luo_Latn luo_Latn luo_Latn luo_Latn mri_Latn luo_Latn luo_Latn luo_Latn glg_Latn luo_Latn luo_Latn luo_Latn luo_Latn luo_Latn luo_Latn tsn_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn kmr_Latn luo_Latn luo_Latn nso_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn